wickkiey/tamil-wikipedia-markdown huggingface dataset:
# அகத்திய மல்லி


**அகத்திய மல்லி** (தாவர வகைப்பாட்டியல்: *Jasminum agastyamalayanum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் அகசுதியமாலயனும்* என்ற தாவரவியல் பெயரால் அழைக்கப்படுகிறது. இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 2007 ஆம் ஆண்டு வெளிவந்துள்ளது.  

## வாழிடம்
இவ்வினத் தாவரங்களின் தாயகம் இந்தியா என கணித்துள்ளனர்.  
குறிப்பாக இது தென்னிந்திய மாநிலங்களில் ஒன்றான கேரளத்தில் அதிகம் இருப்பதால், இவ்வினப் பெயரை, அம்மாநில மொழியான மலையாளம் என்பதையும், அம்மாநில மலைகளுள் ஒன்றான அகத்திய மலை என்பதையும் இணைத்து உருவாக்கியுள்ளனர்.  

## வளரியல்பு
இத்தாவரம் படரும் புதர் வகையாகும். இதன் தண்டு அழுத்தமாகவும், வட்டவடிமாகவும் இருக்கிறது. இலைகள் எதிர்இலைகளாகவும், மூவிதழ்களைப் பெற்றும், இலைப்பரப்பின் நுனி நீள்வட்ட முட்டைவடிவத்திலும் அமைந்துள்ளன. இலையின் அளவு 5.5-7 x 3-3.5 செ. மீ. இருக்கிறது. இலையின் அடிப்புறம் வட்டவடிவத் தோற்றத்திலும், இலை நுனி நோக்கி குவிந்தும், இலைப்பரப்பில் இலைமுடி அற்றும், இலையுறை கொண்டும் இருக்கிறது. இலையின் பக்கவாட்டு நரம்புகள் 6-8 வரை இணைநரம்புகளாக அமைந்துள்ளன. இலைக்காம்பு வட்டவடிவிலும், 3.5 செ. மீ. வரை இருக்கிறது. சிற்றிலைக் காம்பு 2 செ. மீ நீளமாகவும், நுனியில் வளைந்தும் காணப்படுகிறது. கருவகம் உருளை வடிவத்தில் உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# பெரியகுறிச்சி


**பெரியகுறிச்சி** (*Periyakurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறையில் உள்ள ஒரு கிராமப் பஞ்சாயத்து ஆகும்.  

## மக்கள்தொகை
இந்திய அரசியலமைப்பு மற்றும் பஞ்சாயதி ராஜ் சட்டத்தின்படி, பெரியக்குறிச்சி கிராமத்தின் பிரதிநிதியாக தேர்ந்தெடுக்கப்பட்ட கிராமத் தலைவரால் நிர்வகிக்கப்படுகிறது.  

2011 மக்கள்தொகை கணக்கெடுப்பின்படி, பெரியகுறிச்சியில் 1749 ஆண்கள் மற்றும் 1784 பெண்கள் என மொத்தம் 3533 பேர் இருந்தனர்.
# தென்கச்சிப்பெருமாள் நத்தம்


**தென்கச்சிப்பெருமாள் நத்தம்** (*Thenkatchiperumal Natham*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, தென்கச்சிபெருமாள் நத்தம் கிராமத்தில் 961 ஆண்கள் மற்றும் 911 பெண்கள் என மொத்தம் 1872 பேர் இருந்தனர்.
# சிறுகளத்தூர்


**சிறுகளத்தூர்** (*Sirkalathur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, சிறுகளத்தூர் கிராமத்தில் 1817 ஆண்கள் மற்றும் 1800 பெண்கள் என மொத்தம் 3617 பேர் இருந்தனர்.
# ஆரளம்


**ஆரளம்** (*Aralam*) என்பது இந்தியாவின் கேரள மாநிலத்தில் கண்ணூர் மாவட்டத்திலுள்ள கிராம ஊராட்சியாகும்.  

## மக்கள்தொகை
2011 மக்கள் தொகை கணக்கெடுப்பின்படி, ஆரளம் 29,328 மக்களைக் கொண்டுள்ளது. இதில் 14,438 ஆண்களும் 14,890 பெண்களும் உள்ளனர். ஆரளம் கிராமம் 112.45 பரப்பளவில் பரவியுள்ளது. இதில் 6,904 குடும்பங்கள் வசிக்கின்றன. ஆரளத்தின் பாலின விகிதம் மாநில சராசரியான 1,084 ஐ விட 1,031 குறைவாக இருந்தது. 0-6 வயதுக்குட்பட்ட குழந்தைகளின் மக்கள் தொகை 3,180 (10.8%) ஆகும். இதில் 1,617 ஆண்களும் 1,563 பெண்களும் இருக்கின்றனர். ஆரளம் மாநில சராசரியான 94% ஐ விட 89.9% குறைந்த கல்வியறிவு பெற்றுள்ளது. ஆண்களின் கல்வியறிவு 92.7% ஆகவும், பெண்களின் கல்வியறிவு 87.3% ஆகவும் உள்ளது.  

## பொருளாதாரம்
ஆரளம் ஊராட்சி முக்கியமாக விவசாயத்தை நம்பி உள்ளது. இங்கு தென்னை, முந்திரி, மிளகு, இரப்பர் மற்றும் பாக்கு ஆகியவை முக்கியமாக பயிரிடப்படுகின்றன. 2018 கேரள வெள்ளத்தின் போது கண்ணூர் மாவட்டத்தில் கடுமையாக பாதிக்கப்பட்ட பகுதிகளில் ஆரளமும் ஒன்று. தென்னை, முந்திரி, மிளகு போன்ற பணப்பயிர்கள் பயிரிடப்பட்ட 20 எக்டேர் நிலச்சரிவு மற்றும் சூறாவளியாலும், 5 எக்டேர் கனமழையாலும் அடித்துச் செல்லப்பட்டு இங்கு வசிக்கும் விவசாயிகளுக்கு பெரும் பொருளாதார இழப்பை ஏற்படுத்தியது. பாதிக்கப்பட்ட பகுதிகளில் 22% நடு மலைப்பகுதிகளின் (101 மீ) பக்க சரிவிலும், 7% நடுநிலங்களின் ஆற்றங்கரையிலும் (61 மீ) இருந்தன.  

## சுற்றுலா
ஆரளம் அடர்ந்த மேற்கு தொடர்ச்சி மலைக்கு அருகில் இருப்பதால் ஏராளமானோர் இங்கு வந்து செல்கின்றனர். இந்த கிராமத்தில் அமைந்துள்ள ஆரளம் வனவிலங்கு சரணாலயம் சுற்றுலா பயணிகளை ஈர்க்கிறது.  

## போக்குவரத்து
கண்ணூர் நகரம் வழியாக தேசிய நெடுஞ்சாலை செல்கிறது. மங்களூர் மற்றும் மும்பையை வடக்குப் பக்கமாகவும், கொச்சி மற்றும் திருவனந்தபுரம் தெற்குப் பக்கமாகவும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைக்கிறது. தலச்சேரி தொடர் வண்டி நிலையம் அருகில் உள்ளது. இது கோழிக்கோடு, கண்ணூர் தொடருந்து நிலையம் மங்களூர் ஆகியவற்றை இணைக்கிறது. கண்ணூர் பன்னாட்டு வானூர்தி நிலையம் அருகிலுள்ளது.
# சூரியமணல்


**சூரியமணல்** (*Sooriyamanal*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, சூரியமணல் கிராமத்தில் 2191 ஆண்கள் மற்றும் 2195 பெண்கள் என மொத்தம் 4386 பேர் இருந்தனர்.
# உலியங்குடி


**உலியங்குடி** (*Uliyankudi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, உளியங்குடியில் 1683 ஆண்கள் மற்றும் 1682 பெண்கள் என மொத்தம் 3365 பேர் இருந்தனர்.
# வியட்நாம் மல்லி


**வியட்நாம் மல்லி** (தாவர வகைப்பாட்டியல்: *Jasminum alongense*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் அலாங்சென்சு* என்ற தாவரவியல் பெயரால் அழைக்கப்படுகிறது. 1933 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
இவ்வினத் தாவரங்களின் தாயகம் வியட்நாம் என கணித்துள்ளனர்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# ஏஞ்சல் பனியாறு



**ஏஞ்சல் பனியாறு** (*Angel Glacier*) என்பது கனடாவின் ஜாஸ்பர் தேசியப்பூங்காவில் உள்ள எடித் கேவெல் மலையின் வடக்குப் பகுதியில் பாயும் ஒரு அகன்ற பனியாறு ஆகும். இறக்கைகள் கொண்ட தேவதையின் தோற்றத்தைக் கொண்டிருப்பதால் இந்தப் பனியாற்றிற்கு இவ்வாறு பெயரிடப்பட்டது. இது 19 ஆம் நூற்றாண்டில் பெயரிடப்பட்டபோது குறிப்பிடத்தக்க அளவு பெரியதாக இருந்தது. அதன் பின்னர் வேகமாக உருகிய காரணத்தால் இது அதன் வடிவத்தைக் கொண்டிருக்கவில்லை. இத்தோற்றம் பெரும்பாலும் மறைந்துவிடும்.  

கேவெல் மெடோஸ் ஹைக்கிங் பாதையில் இருந்து பார்க்கும் போது இந்தப் பனியாறு காட்சிக்கு எழிலாகத் தெரியும்.
# எஸ். எல். எஸ். எம். ஏ. வி. எம். எம். ஆயிர வைசியர் கல்லூரி


**எஸ். எல். எஸ். எம். ஏ. வி. எம். எம். ஆயிர வைசியர் கல்லூரி** (ஆங்கிலம்:SLS MAVMM Ayira Vaisyar College) என்பது மதுரை கல்லம்பட்டியிலுள்ள தனியார் கலை அறிவியல் கல்லூரியாகும். இது 1991 ஆம் ஆண்டு மதுரை ஆயிர வைசிய மஞ்சப்புத்தூர் மகாஜன சபையால் தொடங்கப்பட்டு, மதுரை காமராஜர் பல்கலைக்கழகத்தின் கீழ் இயங்கிவருகிறது.  

## துறைகள்
இக்கல்லூரியில் உள்ள துறைகள்.  
1. உயிரி வேதியியல் துறை
1. கணினி அறிவியல் துறை
1. கணிதத் துறை
1. வணிகவியல் துறை
1. வணிகவியல் துறை (கணினிப் பயன்பாட்டியல்)
1. ஆங்கிலத் துறை
# தூத்தூர் (அரியலூர்)


**தூத்தூர்** (*Thuthur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தூத்தூர் கிராமத்தில் 1,363 ஆண்கள் மற்றும் 1,424 பெண்கள் 2,787 பேர் இருந்தனர். 2011-ல், மக்கள்தொகை 840 ஆண்கள் மற்றும் 877 பெண்களுடன் 1,717 ஆகக் குறைந்தது.  

## பொருளாதாரம்
தூத்தூரின் முக்கிய தொழிலாக விவசாயம் உள்ளது. இதில் அரிசி மற்றும் கரும்பு முக்கிய பயிர்கள்.  

## போக்குவரத்து
- வானூர்தி - திருச்சிராப்பள்ளி பன்னாட்டு வானூர்தி நிலையம் சுமார் 90 கி.மீ. தூரத்தில்
- தொடருந்து - அரியலூர் தொடருந்து சந்திப்பிலிருந்து 30 கி.மீ.
- சாலை வழியாக - தூத்தூர் அருகிலுள்ள அனைத்து முக்கிய நகரங்களுடனும் (அரியலூர் மற்றும் தஞ்சாவூர்) நகரங்களுடனும் நன்கு இணைக்கப்பட்டுள்ளது.
# சாந்திர்பஜார் சட்டமன்றத் தொகுதி


**சாந்திர்பஜார் சட்டமன்றத் தொகுதி** (*Santirbazar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது தெற்கு திரிபுரா மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1977 | திராவ் குமார் ரியாங் | திரிபுரா பழங்குடியினர் இளைஞர் சங்கம் |
| 1983 | ஷ்யாமா சரண் திரிபுரா |  |
| 1988 | கௌரி சங்கர் ரியாங் |  |
| 1993 | பஜுபன் ரியாங் | இந்திய பொதுவுடமைக் கட்சி |
| 1998 | துர்பஜாய் ரியாங் |  |
| 2003 | மனிந்த்ரா ரியாங் |  |
| 2008 |  |  |
| 2013 |  |  |
| 2018 | பிரமோத் ரியாங் | பாரதிய ஜனதா கட்சி |
| 2023 |  |  |

## தேர்தல் முடிவுகள்
### 2023
# திருக்களப்பூர்


**திருக்களப்பூர்** (*Thirukalappur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, திருக்களப்பூர் கிராமத்தில் 2409 ஆண்கள் மற்றும் 2376 பெண்கள் என மொத்தம் 4785 பேர் இருந்தனர்.
# பாண்டு நாயக்



**பாண்டு வாசு நாயக்** (*Pandu Vassu Naik*) (31 ஆகஸ்ட் 1940 - 2 ஆகஸ்ட் 2016) கோவாவைச் சேர்ந்த ஒரு இந்திய அரசியல்வாதி, தொழிலதிபர் மற்றும் சமூக சேவகர் ஆவார். இவர் 1984 முதல் 1989 வரை மற்றும் 1994 முதல் 1999 வரை உள்ள காலங்களில் சங்குயெம் சட்டமன்றத் தொகுதியை பிரதிநிதித்துவப்படுத்திய கோவா சட்டமன்றத்தின் முன்னாள் உறுப்பினராக இருந்தார்.  

## தொடக்க கால மற்றும் தனிப்பட்ட வாழ்க்கை
பாண்டு வாசு நாயக் பென்வாடோ, சாங்க்யுமில் பிறந்தார். இவர் தனது முறையான கல்வியை முடித்தார். இவர் கிசோரி நாயக்கை மணந்தார், தம்பதியருக்கு இரண்டு மகன்கள் மற்றும் ஒரு மகள் உள்ளனர். நாயக் நாடகங்களில் பங்கேற்பதையும் வாசிப்பதையும் விரும்பினார். அரசியலில் ஈடுபட வேண்டும் என்ற தனி ஆர்வம் இவருக்கு இருந்தது. இவர் சமூகப் பணியிலும் ஈடுபட்டார் மற்றும் பசார்வாடா, சாங்க்யுமில் வசித்து வந்தார்.  

## இறப்பு
1 ஆகத்து 2016 அன்று பிற்பகல் 2:45 மணியளவில், நாயக் தனது 75 வயதில் ஒரு நோயால் இறந்தார்.
# மஜ்லிஷ்பூர் சட்டமன்றத் தொகுதி


**மஜ்லிஷ்பூர் சட்டமன்றத் தொகுதி** (*Majlishpur Assembly constituency*) என்பதுஇந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | காகன் தாசு | இந்திய பொதுவுடமைக் கட்சி (மார்க்சிஸ்ட்) |
| 1977 |  |  |
| 1983 | தீபக் நாக் | இந்திய தேசிய காங்கிரசு |
| 1988 |  |  |
| 1993 | மாணிக் டே | இந்திய பொதுவுடமைக் கட்சி (மார்க்சிஸ்ட்) |
| 1998 |  |  |
| 2003 |  |  |
| 2008 |  |  |
| 2013 |  |  |
| 2018

}}

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்
* திரிபுரா மேற்கு (லோக்சபா தொகுதி) |  |  |
# செம்மண்தட்டை மகாதேவர் கோயில்



**செம்மண்தட்டை மகாதேவர் கோயில்** கேரளாவில் திருச்சூர் மாவட்டத்தில் உள்ள ஒரு இந்து கோயிலாகும்.  

மூலவரை பரசுராமர் நிர்மாணித்தார் என்று நாட்டுப்புற வழக்காறுகள் கூறுகின்றன. கேரளாவில் உள்ள 108 சிவன் கோயில்களில் இதுவும் ஒன்றாகும். கேரள ஊராய்ம தேவஸ்தானம் போர்டும் செம்மண்தட்டை சேத்திரம் சமிதியும் இக்கோயிலை நிர்ணயிக்கிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# இல்மேனியம்

1847 இல் வேதியியலாளர் ஆர். எர்மனால் கண்டுபிடிக்கப்பட்ட ஒரு புதிய தனிமத்திற்கான முன்மொழியப்பட்ட பெயர் **இல்மேனியம்** (*Ilmenium*) ஆகும் சமர்சுகைட்டு என்ற கனிமத்தின் பகுப்பாய்வின் போது, அதில் நையோபியம் மற்றும் தாண்டலம் போன்ற ஒரு தனிமம் இருப்பதாக அவர் முடிவு செய்தார். நையோபியம் மற்றும் தாண்டலம் ஆகியவற்றின் ஒத்த வினைத்திறன் உலோகத்தின் தூய்மையான மாதிரிகளைத் தயாரிப்பதில் சிக்கலை ஏற்படுத்தியது. எனவே, பல புதிய தனிமங்கள் முன்மொழியப்பட்டன, அவை பின்னர் நையோபியம் மற்றும் தாண்டலம் ஆகியவற்றின் கலவையாகக் கண்டறியப்பட்டன.  

தாண்டலம் மற்றும் நையோபியம் இடையே உள்ள வேறுபாடுகள் வேறு எந்த ஒரு புதிய தனிமமும் இல்லை என்பதும், 1864 ஆம் ஆண்டில் கிறிஸ்டியன் வில்ஹெல்ம் ப்லோம்ஸ்ட்ராண்ட், சுவிஸ் வேதியியலாளர் ஜீன் சார்லஸ் கலிசார்ட் டி மரிக்னாக் இல்மினியம் நியோபியம் மற்றும் தாண்டலம் ஆகியவற்றின் கலவை மட்டுமே என்று நிரூபிக்கப்பட்டாலும், பல வருடங்களுக்கு எர்மன் இல்மேனியம் பற்றிய கட்டுரைகளைத் தொடர்ந்தார்.  

"இல்மேனியம்" என்ற பெயர் இல்மென்ஸ்கி மலைகளைக் குறிக்கிறது.
# சேருதளம் குன்னின்மதிலகம் மகாதேவர் கோயில்



**சேருதளம் குன்னின்மதிலகம் மகாதேவர் கோயில்** கேரளாவில் கண்ணூரில் சேருதளம் என்னுமிடத்தில் உள்ள கோயிலாகும். இக்கோயிலின் பழைய பெயர் குன்னின்மதிலகம் சிவன் கோயில் என்பதாகும்.  

இங்குள்ள சிவன் 'குன்னின்மதிலகத்தப்பன்' என்றழைக்கப்படுகிறார். குன்னின்மதிலகத்தப்பன், காலையில் தட்சிணாமூர்த்தியாகவும், நடுப்பகலில் கிராதமூர்த்தியாகவும், மாலையில் உமாமகேசுவரராகவும் பக்தர்களால் வழிபடப்படுகிறார்.  

இங்குள்ள மற்றொரு புகழ் பெற்ற கோயில் ராகவபுரம் (அனுமாரம்பலம்) கோயிலாகும்.  

அருகிலுள்ள தொடர்வண்டி நிலையம் பயங்கடி.  

## வரலாறு
*திரேதா யுகத்தில்*, ராமபிரானின் நம்பிக்கைக்கும் பக்திக்கும் பாத்திரமான அனுமாரிடம் மகாதேவரின் சிலையை ராமேஸ்வரத்தில் பிரதிஷ்டை செய்யும் பொறுப்பு ராமரால் வழங்கப்பட்டது. செல்லும் வழியில் அவர் மகாதேவரின் ஒரு பகுதியை இந்தப் புனித மண்ணில் நிர்மாணித்தார். அதனால் அவர் ராமேஸ்வரம் செல்ல தாமதமானது. ஆஞ்சநேயரின் தாமதமான வருகையின் காரணமாக, ராமர் களிமண்ணால் செய்த மகாதேவரின் சிலையை அமைத்ததுடன், தனுஷ்கோடியில் உள்ள களிமண் சிலைக்கு உரிய சக்தியைத் தந்தார்.  

அந்த சக்தியும், மண்ணின் முக்கியத்துவமும் காரணமாக இறைவரும், முனிவர்களும் இவ்விடத்தில் மகாதேவரை வழிபட ஆரம்பித்தனர். *கலி யுகத்தில்*, ஆறு பிராமணக் குடும்பத்தார் இவ்விடத்தில் மகாதேவருக்கான கருவறையைக் கட்டினர். தொடர்ந்து அந்த தெய்வத்தை மூன்று வடிவங்களில் —காலையில் தட்சிணாமூர்த்தி, நடுப்பகலில் கிராதமூர்த்தி, மாலையில் உமாமகேசுவர் என்ற வகையில்—வழிபட ஆரம்பித்தனர். நாளடைவில் வெளிநாட்டவர் படையெடுப்பின் காரணமாக கோயிலின் பல பகுதிகள் அழிக்கப்பட்டன. 1980களில் கோயில் டிரஸ்டிகளின் குடும்பத்தாரும், உள்ளூர் பக்தர்களும் கோயிலைப் புதுப்பிக்கும் பணியில் ஈடுபட்டனர்.  

தொடர்ந்து மூலவர் சன்னதி, நமஸ்கார மண்டபம், கருவறையைச் சுற்றி நான்கு பக்கக் கட்டடம் (நாலம்பலம்), விக்னேச்வர் சன்னதி, சுப்பிரமணியர் சன்னதி மற்றும் சரஸ்வதி மண்டபம் உள்ளிட்ட மிக முக்கியமான கட்டுமானப்பணிகள் நிறைவேற்றப்பட்டன.  

## வழிபாடு
நித்ய பூசை, நிறமாலை, விளக்கு மாலை, கூவள மாலை, நெய்விளக்கு, பின்விளக்கு, எண்ணெய் விளக்கு, சுயம்வர புஷ்பாஞ்சலி, மிருத்யஞ்ச புஷ்பாஞ்சலி, மலர் நைவேத்யம், கணபதி ஹோமம், ஜலதாரை, சங்காபிஷேகம், வாகன பூசை, இளநீர் அபிஷேகம் உள்ளிட்ட பல வகையான வழிபாடுகள் நடத்தப்படுகின்றன.  

## புதுப்பிக்கும் பணி
பழமை மாறாமல் இருப்பதற்காக கோயிலை புதுப்பிக்க ஒரு குழு அமைக்கப்பட்டுள்ளது. பல திருப்பணிகள் தாமதமின்றி நிறைவேறியுள்ளன.  

- https://web.archive.org/web/20141129040959/http://www.kunninmathilakam.com/
- Places of worship in Kannur district#Cheruthazham Sree Raghavapuram Temple (Hanumarambalam)
- Kovval
- http://www.shaivam.org/siddhanta/spke-kannur-temples.htm
# கலக்முல்


**கலக்முல்** (*Calakmul*) என்பது மெக்சிக்கோவின் காம்பேச்சியில் உள்ள ஒரு மாயா நாகரிக தொல்பொருள் தளமாகும். இது பெரிய பெட்டன் பேசின் பகுதியின் காடுகளில் அமைந்துள்ளது. குவாத்தமாலா எல்லையிலிருந்து 35கி.மீ தொலைவில் அமைந்துள்ளது. மேலும், மாயா தாழ்நிலங்களில் இதுவரை கண்டுபிடிக்கப்படாத மிகப் பெரிய மற்றும் சக்திவாய்ந்த பண்டைய நகரங்களில் இதுவும் ஒன்று.  

## பின்னணி
தெற்கு மெக்சிகோவின் யுகடான் தீபகற்பத்தின் வடக்கு பெட்டன் பேசின் பகுதியில் கலக்முல் ஒரு பெரிய மாயா சக்தியாக இருந்துள்ளது. கலக்முல் ஒரு பெரிய நிலப்பரப்பை நிர்வகித்தது. கலக்முல் என்பது பாம்பு இராச்சியம் என அழைக்கப்படும் இடமாகும். இந்த பாம்பு இராச்சியம் இடையமெரிக்கப் பண்பாட்டுப் காலத்தில் பெரும்பகுதியை ஆட்சி செய்தது. இது 50,000 பேர் மக்கள்தொகையைக் கொண்டிருந்ததாக மதிப்பிடப்பட்டுள்ளது. சில சமயங்களில் 150 கிலோமீட்டர்கள் தொலைவில் உள்ள இடங்களில் நிர்வாகத்தைக் கொண்டிருந்தது. இங்கு 6,750 பழமையான கட்டமைப்புகள் அடையாளம் காணப்பட்டுள்ளன. அவற்றில் மிகப்பெரியது அந்த இடத்தில் உள்ள பெரிய பிரமிடு ஆகும். இதில் இரண்டாவது கட்டமைப்பு உயரமானது.  
இது மாயா பிரமிடுகளில் மிக உயரமான ஒன்று. பிரமிடுக்குள் நான்கு கல்லறைகள் அமைந்துள்ளன. இடையமெரிக்கப் பண்பாட்டுப் பகுதியிலுள்ள பல கோயில்கள் அல்லது பிரமிடுகளைப் போலவே, கலக்முலில் உள்ள பிரமிடு அதன் தற்போதைய அளவை அடைய, தற்போதுள்ள கோயிலின் மீது கட்டுவதன் மூலம் அளவு அதிகரித்தது. மாயன் கட்டிடக்கலையின் அளவு தோராயமாக 2 சதுர கிலோமீட்டர் (0.77 ச. மை) மற்றும் தளம் முழுவதும், பெரும்பாலும் அடர்ந்த குடியிருப்பு அமைப்புகளால் மூடப்பட்டிருக்கும். இது சுமார் 20 சதுர கிலோமீட்டர் (7.7 ச. மை) ஆகும்.  

அதனுடைய காலம் முழுவதும், கலக்முல் தெற்கில் உள்ள முக்கிய நகரமான திக்கலுடன் ஒரு தீவிர போட்டியைக் கொண்டிருந்தது. மேலும் இந்த இரண்டு நகரங்களின் அரசியல் சூழ்ச்சிகளும் இரண்டு மாயா வல்லரசுகளுக்கு இடையிலான போராட்டமாக ஒப்பிடப்பட்டது.  

டிசம்பர் 29, 1931 இல் மெக்சிகன் உயிரியலாளர் சைரஸ் எல். லுண்டால் காற்றில் இருந்து மீண்டும் கண்டுபிடிக்கப்பட்டது, இந்த கண்டுபிடிப்பு மார்ச் 1932 இல் சிச்சென் இட்சாவில் உள்ள கார்னகி இன்ஸ்டிட்யூட்டைச் சேர்ந்த சில்வானஸ் ஜி. மோர்லிக்கு தெரிவிக்கப்பட்டது.  

## வரலாறு
கலக்முல் ஒரு நீண்ட தொழில் வரலாற்றைக் கொண்டுள்ளது. மேலும், அகழ்வாராய்ச்சிகள் பல ஆதாரங்களை வெளிப்படுத்தியுள்ளன. எல் மிராடோர், நக்பே மற்றும் எல் டின்டல் ஆகிய நகரங்களுடன் இந்த நகரத்துக்கான வலுவான அரசியல் தொடர்புகளை பரிந்துரைக்கிறது. கலக்முல் இப்பகுதியில் மிகவும் சக்திவாய்ந்த நகரமாக இருந்தது. மாயா தாழ்நிலங்களில் இதுவரை கண்டுபிடிக்கப்படாத மிகப் பெரிய மற்றும் சக்திவாய்ந்த பண்டைய நகரங்களில் இது ஒன்று.
# சோவலூர் சிவன் கோயில்



**சோவலூர் சிவன் கோயில்** என்பது இந்தியாவின் கேரள மாநிலத்தில் திருச்சூர் மாவட்டத்தில் குருவாயூரில் உள்ள ஒரு சிவன் கோயிலாகும்.  

இது ஒரு பழமையான இந்துக் கோயிலாகும் . கோயிலின் மூலவரான சிவன் கருவறையில் மேற்கு நோக்கி உள்ளார். முனிவர் பரசுராமர் இந்த மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 புகழ்பெற்ற சிவன் கோயில்களில் ஒன்றாகவும், குருவாயூரைச் சுற்றியுள்ள ஐந்து சிவன் கோயில்களில் ஒன்றாகவும் கருதப்படுகிறது. கோயில் வளாகத்திற்குள் இந்துக்கள் மட்டும் அனுமதிக்கப்படுகின்றனர். சிவபெருமானுக்கு தினமும் மூன்று கால பூசைகள் நடத்தப்படுகின்றன. சிவராத்திரி, அஷ்டமி, ரோகிணி ஆகியவை கோயிலின் முக்கிய திருவிழாக்களாகும்.  

## கோயில் அமைப்பு
இக்கோயில் சுமார் 4 ஏக்கர் நிலத்தைக் கொண்டுள்ளது. இதில் ஒரு பெரிய கட்டடம் கட்டப்பட்டுள்ளது. கோயில் மதில் சுவரையொட்டி கோபுரங்கள் கட்டப்படவில்லை. கோயிலில் எவ்வித திருவிழாவும் இல்லாததால் கொடிமரம் இல்லை. பலிகல்புராவில் உள்ள முக்கிய பலிகல்லு சுமார் 10 அடி உயரம் கொண்டதாகும். ஆதலால் வெளியிலிருந்து பார்க்கும்போது சிவலிங்கத்தைக் காணமுடியாது. கோயிலின் வடமேற்கில், கிழக்கு நோக்கி சுப்ரமணிய சுவாமி சன்னதி உள்ளது. 2001ஆம் ஆண்டு திருப்பணியின் ஒரு பகுதியாக சுப்ரமணியர் கோயில் கட்டப்பட்டது. மூலவர் கருவறை வட்ட வடிவில் இரண்டு தளங்களைக் கொண்டு அமைந்துள்ளது. கருவறையின் இரண்டாவது கூரை தாமிரத் தகட்டால் வேயப்பட்டு, தங்க முலாம் பூசப்பட்டுள்ளது.  

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
- திருச்சூர் கிராமத்தில் உள்ள இந்து கோவில்கள்
# புனித பவுலின் பேராலயம் (கொல்கத்தா)



**புனித பவுலின் பேராலயம்** (*St. Paul's Cathedral*) கொல்கத்தாவிலுள்ள ஆங்கலிக்கப் பேராலயமாகும். இப்பேராலயம் திருத்தூதர் பவுலுக்கு) அர்ப்பணிப்பட்டுள்ளது. இதன் கோதிக் பாணி கட்டிடக்கலைக்காக அறியப்படுகிறது. 1839 இல் இப்பேராலயத்திற்கு அடிக்கல் நாட்டப்பட்டு, 1847 இல் கட்டி முடிக்கப்பட்டது கொல்கத்தாவின் மிகப்பெரிய தேவாலயமாகவும் ஆசியாவின் முதலாவது ஆங்கலிக்கத் தேவாலயமாகவும் உள்ளது. மேலும் பிரித்தானியப் பேரரசின் முதல் நாடுகடந்து புதிதாகக் கட்டப்பட்ட முதல் பேராலயமுமாகும். 1800களில் கொல்காத்தாவில் அதிகரித்துவந்த ஐரோப்பியச் சமூகத்தினருக்காக கதீடரல் தெருவில் அமைக்கப்பட்டது.  

இப்பேராலயத்தின் நிறுவனரான அருள்திரு டேனியல் வில்சன் மற்றும் 1871 இல், கொல்கத்தாவின் நகர்மண்டபத்தின் படிகளில் வைத்துக் கொலை செய்யப்பட்ட ஜான் பாக்ஸ்டன் நார்மன் (பொறுப்பு தலைமை நீதிபதி) இருவரின் கல்லறைகளும் இவ்வளாகத்துள் அமைந்துள்ள குறிப்பிடத்தக்க நபர்களின் கல்லறைகளுள் அடங்கும்.  

## அமைவிடம்
51, சௌரங்கித் தெருவிலுள்ள அருள்தந்தை இல்லத்திலிருந்து விக்டோரியா நினைவிடத்துக்கு வரையப்படும் பார்வை நேர்கோட்டில் அமைந்துள்ள இப்பேராலயம், விக்டோரியா நினைவிடத்துக்கு கிழக்காகவும் கொல்கத்தாவின் மிகப்பெரிய திறந்தவெளியிடமான மைதானத்தின் தென்கரையிலுமுள்ளது.  

விக்டோரியா நினைவிடம், இரவீந்திரா சதன் திரையரங்க வளாகம், பிர்லா கோளரங்கம் ஆகியவற்றுடன் கத்தீடரல் தெருவிலுள்ளது.  

## படக் காட்சி
# சோவரா சிதம்பரசாமி கோயில்



** சோவரா சிதம்பரசாமி கோயில் ** இந்தியாவின் கேரள மாநிலத்தில் எர்ணாகுளம் மாவட்டத்தில் சோவராவில் உள்ள சிவன் கோயிலாகும்.  

இங்குள்ள வடக்குப்புற சன்னதியில் உள்ள மூலவரான சிவன் நடராஜர் உருவத்தில், கிழக்கு நோக்கிய நிலையில் உள்ளார். இந்தக் கோயில் கேரளாவில் உள்ள புகழ்பெற்ற 108 சிவன் கோயில்களில் ஒன்று என்ற பெருமையுடையதாகும். பரசுராமர், இச்சிவபெருமானின் சிலையை நிறுவியதாகக் கூறுவர். இக்கோயிலில் மலையாள மாதம் கும்பத்தில் (பிப்ரவரி மார்ச்) மகா சிவராத்திரி விழா சிறப்பாகக் கொண்டாடப்படுகிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# அகோன் போரா



**அகான் போரா** (*Akon Bora*) இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தலில் திசுப்பூர் தொகுதியில் இருந்து தேர்ந்தெடுக்கப்பட்டார்.  

போரா அசாம் மாநிலத்தின் மச்சூலியில் தர்மேசுவர் போரா மற்றும் தோய்பாகி போரா தம்பதியருக்கு மகனாகப் பிறந்தார். அரசியல் அறிவியலில் இளங்கலைப் பட்டம் பெற்றார்.  

## தொழில்
1986 ஆம் ஆண்டு முதல் 2009 ஆம் ஆண்டு வரை ஆந்திரப் பிரதேச காங்கிரசு கட்சியின் பொதுச் செயலாளராகவும், வடகிழக்கு காங்கிரசு ஒருங்கிணைப்புக் குழுவின் பொதுச் செயலாளராகவும், அனைத்திந்திய காங்கிரசு கட்சியின் உறுப்பினராகவும் பதவி வகித்துள்ளார். பல்வேறு பிகூ கமிட்டி, சமூக குழுக்கள், மந்திர் கமிட்டிகள் மற்றும் தனியார் அமைப்புகளில் புரவலர் மற்றும் ஆலோசகராகவும் உள்ளார்.  

## தனிப்பட்ட வாழ்க்கை
அவர் 3 மார்ச் 1975 ஆம் ஆண்டு மார்ச்சு மாதம் 3 ஆம் தேதியன்று பருல் போராவை திருமணம் செய்து கொண்டார். இவர்களுக்கு ஒரு மகன் மற்றும் ஒரு மகள் உள்ளனர். போரா குவகாத்தியில் உள்ள பெல்டோலாவில் உள்ள சியூச்சு நகரில் வசித்து வந்தார்.
# கைனூர் சிவன் கோவில்



**கைனூர் சிவன் கோயில்** இந்தியாவின் கேரள மாநிலத்தில் திருச்சூர் மாவட்டத்தில் கைனூர் கிராமத்தில் அமைந்துள்ளது.  

இக்கோயிலின் கருவறையில் உள்ள மூலவர் சிவன், கிழக்கு நோக்கி உள்ளார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராமரால் சிவனுக்காக அமைக்கப்பட்டதாக நம்பப்படுகிறது. இக்கோயிலில் மகாசிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது. முற்காலத்தில் கைனூர் சிவன் கோயிலில் தினமும் முரஜபம் நடைபெற்று வந்தது. கிழக்கில், அண்மையில் கட்டப்பட்ட ஒரு அற்புதமான கோபுரம் உள்ளது.  

இக்கோயிலானது திருச்சூர் - மானமங்கலம் - புதூர் வழித்தடத்தில், கைனூர் கிராமத்தின் நடுவில், கருவண்ணூர் புழாவின் துணை நதியான மணலி ஆற்றின் கரையில் அமைந்துள்ளது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# சிறுமலைக்கோட்டை

**சிறுமலைக்கோட்டை** (*Sirumalaikottai*) என்பது இந்தியாவின் தமிழ்நாடு மாநிலத்தில் அமைந்துள்ள ஒரு கிராமப் பஞ்சாயத்து ஆகும். இது iஇராமநாதபுரம் மாவட்டம், திருவாடானை வட்டத்தில் அமைந்துள்ளது. இதன் அருகிலுள்ள நகரங்கள் தேவகோட்டை, காரைக்குடி மற்றும் திருவாடானை ஆகும்.  

சிறுமலைக்கோட்டை கிராமத்தின் மக்கள்தொகை 2500.  

இங்கு எட்டு கோயில்களும் 3 தேவாலயங்களும் உள்ளன.  

## கல்வி

1. கீழக்கோட்டை அரசு தொடக்கப் பள்ளி.
1. புனித பிரான்சிசு அந்தோணியார் தொடக்கப் பள்ளி, பிறந்தவயல்
# புத்தூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | கே. வெங்கடரமண கௌடா | இந்திய தேசிய காங்கிரஸ் |  |
| கே. ஈஸ்வர் |  |  |  |
| எஸ். சுப்பையா நாயக் |  |  |  |
| 1967 | பி. விட்டல்தாஸ் ஷெட்டி |  |  |
| 1972 | ஏ. சங்கர் ஆல்வா |  |  |
| 1978 | கே. ராம பட் | ஜனதா கட்சி |  |
| 1983 | பாரதிய ஜனதா கட்சி |  |  |
| 1985 | வினய் குமார் சொரகே | இந்திய தேசிய காங்கிரஸ் |  |
| 1989 |  |  |  |
| 1994 | டி. வி. சதானந்த கௌடா | பாரதிய ஜனதா கட்சி |  |
| 1999 |  |  |  |
| 2004 | சகுந்தலா தி. செட்டி |  |  |
| 2008 | மல்லிகா பிரசாத் |  |  |
| 2013 | சகுந்தலா தி. செட்டி | இந்திய தேசிய காங்கிரஸ் |  |
| 2018 | சஞ்சீவ மதந்தூர் | பாரதிய ஜனதா கட்சி |  |
| 2023 | அசோக் குமார் ராய் | இந்திய தேசிய காங்கிரஸ் | } |
# ஆக்ரா வங்கி

**ஆக்ரா வங்கி** (*Agra Bank*) 1833 ஆம் ஆண்டில் £1,000,000 மூலதனத்துடன் ஆக்ராவில் (இன்றைய உத்தரப் பிரதேச மாநிலத்தில் உள்ளது) நிறுவப்பட்டது. 1900 இல் இவ்வங்கி மூடப்பட்டுவிட்டது.  

## ஆக்ரா வங்கி
1840 வரையிலும் இவ்வங்கியின் பணியானது இராணுவத்திற்கு முன்பணமளிப்பதாகவே இருந்து வந்தது. பணத்தாள்களைப் புழக்கத்தில் விடுவதை அரசாங்கம் தடைசெய்திருந்ததோடு உள்ளூர் மக்களிடையே பணத்தாட்களுக்கான விருப்பமும் மிகவும் குறைவாகவே இருந்தது. இந்த வங்கியின் கிளையொன்று கொல்கத்தாவில் (சோமர்செட் இடம்) திறக்கப்பட்டது. நடு 1850களின் நடுக்காலத்தில் கொல்கத்தாவிலிருந்த கிளையே இதன் தலைமையகமானது. மேலும் மெட்ராஸ், பம்பாய், நகரங்களில் கிளைகள் திறக்கப்பட்டதோடு இலண்டனிலும் ஒரு முகமை ஏற்படுத்தப்பட்டது. லாகூரிலும் கான்டனிலும் கிளைகள் திறக்கப்பட்டு 1850களின் இறுதியில் வங்கியின் தலைமையகம் லண்டனுக்கு மாற்றப்பட்டது.  

### ஆக்ரா & மாஸ்டர்மேன் வங்கி
1864 ஆம் ஆண்டு ஜூன் மாதம் "மாஸ்டர்மேன், பீட்டர்ஸ், மில்டிரெட் & நிறுவனத்தின்" லண்டன் வங்கி கூட்டாண்மை மூலம் இலண்டன் வங்கியாளர்களின் தீர்வகநிலைய உறுப்பினராகித் தனது வங்கியின் பெயரை ஆக்ரா & மாஸ்டர்மேன் வங்கி என மாற்றிக்கொண்டது. எனினும் பெரும் எதிர்ப்பைச் சந்தித்தது; பங்கு விலைகளைக் கையாள்வதில் நட்டப்பட்டு வாடிக்கையாளர்களை இழந்தது. மே 10, 1866 இல் ஒவேரேந்து, குர்னெய் & கூட்டுக்குழுமம் (வங்கியாளர்களின் வங்கி) மூடப்படப்போகிறது என்ற பீதியான செய்தியால், ஆக்ரா & மாஸ்டர்மேன் வங்கி ஜூன் 6, 1866 இல் பணம் வழங்குவதை நிறுத்த வேண்டிய சூழலுக்குத் தள்ளப்பட்டது.  

### ஆக்ரா வங்கி
ஆக்ரா வங்கியின் வணிகத்தின் இந்தியப் பகுதி ஆக்ரா வங்கி என்ற பெயரில் மீளமைக்கப்பட்டு ஜனவரி 7,1867 இல் மீண்டும் திறக்கப்பட்டது. பின்னர் 1900 இல் ஆக்ரா வங்கி மூடப்பட்டது.
# மேயர்-குழு அரசாங்கம்

**மேயர்-குழு அரசாங்கம்** என்பது பெரிய நகரங்களின் உள்ளாட்சி அமைப்பாகும். இந்த அமைப்பின் தலைமை நிர்வாகியான நகர மேயரை, வாக்காளர்கள் நேரடியாக தேர்ந்தெடுக்கப்படுகிறார். மன்றக் குழுவின் வார்டு உறுப்பினர்கள் வார்டுகள் வாரியாக தேர்ந்தெடுக்கப்படுகின்றனர். இது போன்ற உள்ளாட்சி அமைப்பு முறைகள் அமெரிக்க ஐக்கிய நாடுகள், பிரேசில், கனடா, இத்தாலி, துருக்கி, நியூசிலாந்து, போலந்து, இசுரேல் நாடுகளில் உள்ளது. பொதுவாக மேயர்-குழு ஆட்சி அமைப்பில், மேயருக்கு துறைத் தலைவர்களை நியமிப்பதற்கும், பணிநீக்கம் செய்யும் அதிகாரத்துடன், மொத்த உள்ளாட்சி நிர்வாக அதிகாரம் வழங்கப்படுகிறது. இத்தகைய அமைப்பில், மேயரின் நிர்வாகப் பணியாளர்கள் நகர வரவுசெலவுத் திட்டத்தைத் தயாரிக்கின்றனர். இருப்பினும் அந்த வரவுசெலவுத் திட்டம் நகர் மன்றக் குழுவால் அங்கீகரிக்கப்பட வேண்டும்.மேலும் நகர்மன்றக் குழுவின் தீர்மானங்களை ரத்து செய்யும் அதிகாரம் மேயருக்கு உண்டு.  

நடுத்தர மற்றும் சிறிய நகரங்களின் உள்ளாட்சி நிர்வாகத்தை நகர்மன்றக் குழு-மேலாளர் அமைப்பில் உள்ளது.  
## இதனையும் காண்க
- நகர் மன்றக்குழு-மேலாளர் அரசாங்கம்
- மாநகராட்சி
- நகராட்சி
- பேரூராட்சி
# சிங்கப்பூர் தபால்தலை அருங்காட்சியகம்


**சிங்கப்பூர் தபால்தலை அருங்காட்சியகம்** (*Singapore Philatelic Museum;* ) சிங்கப்பூரின் அஞ்சல் வரலாறு மற்றும் அதன் முத்திரைகள் பற்றிய காட்சிப்படுத்தும் ஒரு அருங்காட்சியகமாகும்.  

## பின்னணி
சிங்கப்பூரில் 23-பி கோல்மன் தெருவில் அமைந்துள்ள இந்த அருங்காட்சியகம், முன்பு ஆங்கிலோ-சீனப் பள்ளியின் ஒரு பகுதியாக இருந்தது. இந்த அருங்காட்சியக கட்டிடம் 1906-ல் கட்டி முடிக்கப்பட்டது. 1970களில், கட்டிடம் மெதடிஸ்ட் புத்தக அறையாக மாறியது. இது தற்போதைய அருங்காட்சியகமாக மாற்றப்பட்டது. இந்த அருங்காட்சியகம் தற்போது புனரமைப்புக்காக மூடப்பட்டுள்ளது.  

சிங்கப்பூர் தபால்தலை அருங்காட்சியகம் 19 ஆகத்து 1995 அன்று சிங்கப்பூரின் வரலாறு மற்றும் பாரம்பரியத்தைப் பற்றிய ஆர்வத்தை ஊக்குவிக்கும் வகையில் திறக்கப்பட்டது. நிரந்தர காட்சியகங்கள் தவிர, கருப்பொருளை மையப்படுத்தி காட்சி மாடங்களும் ஆண்டு முழுவதும் மாறிவரும் கண்காட்சிகளை வழங்குகின்றன. புகழ்பெற்ற தபால்தலையாவார்களின் தனிப்பட்ட சேகரிப்புகளின் காட்சிகள், வெளிநாட்டிலிருந்து வரும் பயணக் கண்காட்சிகள் மற்றும் புதிய முத்திரை வெளியீடுகளை நினைவுபடுத்தும் கருப்பொருள் கண்காட்சிகள் ஆகியவை இதில் அடங்கும். இந்த அருங்காட்சியகத்தில் தபால் முத்திரைக் கடை உள்ளது. மேலும் இது தபால் தலைச் சேகரிப்பாளர்களிடையே பிரபலமானது.  

சிங்கப்பூர் குடியரசினால் வெளியிடப்பட்ட முத்திரைகள் அனைத்தையும் பார்வையாளர்கள் ஆய்வு செய்யக்கூடிய கோப்புகள் உள்ளன. இரண்டாம் உலகப் போரின் போது அச்சிடப்பட்ட பிரித்தானியத் தபால்தலையின் செருமனியப் போலி பதிப்பான ஆறாம் ஜோர்ஐ கேலி செய்யும் அச்சி பிழையுடன் கூடியதும் காட்சியில் உள்ளது.  

சிங்கப்பூர் தபால்தலை அருங்காட்சியகத்திற்கு அருகில் சமீபத்தில் மீட்டெடுக்கப்பட்ட மேசோனிக் குழுமம் உள்ளது.  

6 மார்ச் 2020 அன்று, இது 2021-ல் மீண்டும் திறக்கப்படும் போது பிரத்தியேக குழந்தைகள் அருங்காட்சியகமாக மாறும் என அறிவிக்கப்பட்டது. 7 திசம்பர் 2021 அன்று, கோவிட்-19 பெருந்தொற்றுநோயால் ஏற்பட்ட தாமதங்கள் காரணமாக, மீண்டும் திறப்பது திசம்பர் 2022க்கு தள்ளி வைக்கப்பட்டது.  

## மேலும் பார்க்கவும்
<references group="" responsive="1"></references>  

- சிங்கப்பூரில் உள்ள அருங்காட்சியகங்களின் பட்டியல்
- தபால்தலை சேகரிப்பு
- முத்திரை சேகரிப்பு
- தபால்தலை அருங்காட்சியகங்களின் பட்டியல்

## இலக்கியம்

- 
- சிங்கப்பூர் தபால்தலை அருங்காட்சியக இணையதளம்
- சிங்கப்பூர் தபால்தலை அருங்காட்சியகத்தின் மெய்நிகர் சுற்றுப்பயணங்கள்
# நகர் மன்றக்குழு-மேலாளர் அரசாங்கம்

**நகர் மன்றக்குழு-மேலாளர் அரசாங்கம்** என்பது நடுத்தர மற்றும் சிறிய நகரங்களை நிர்வகிக்கும் உள்ளாட்சி அமைப்பாகும்.. பெரிய நகரங்களை மேயர்-குழு அரசாங்கம் நிர்வகிக்கும்.  

நகராட்சிகள், கவுண்டிக் குழுக்கள் அல்லது பிற சமமான பிராந்தியங்களுக்குப் பயன்படுத்தப்படும் உள்ளூர் அரசாங்கத்தின் ஒரு வடிவமாகும். இது மேயர்-கவுன்சில் உள்ளாட்சி அமைப்புடன் அமெரிக்காவில் உள்ள உள்ளூர் அரசாங்கத்தின் இரண்டு பொதுவான வடிவங்களில் ஒன்றாகும். மேலும் இது அயர்லாந்தில் பொதுவானது. கவுன்சில்-மேலாளர் உள்ளாட்சி அமைப்பு முறை நியூசிலாந்தில் பிராந்திய நகரமன்றக்களுக்கும், கனடா மற்றும் பல நாடுகளில் நகர மற்றும் கவுண்டிக் குழுக்களுக்கும் பயன்படுத்தப்படுகிறது.  
கண்ணோட்டம்  

நகர மேலாளர்-கவுன்சில் வடிவம் பொது வர்த்தக நிறுவனத்தைப் போன்றது. நகர்மன்றத்தின் வார்டு உறுப்பினர்கள் மக்களால் தேர்வு செய்யப்படுகின்றனர்.மேயர் வார்டு உறுப்பினர்களால் தேர்வு செய்யப்படுகிறார். நகர்மன்றத்தின் நிர்வாக நடவடிக்கைகளை மேற்பார்வையிடவும், அதன் கொள்கைகளை செயல்படுத்தவும், அதற்கு ஆலோசனை வழங்கவும் நகர்மன்றக் குழு ஒரு நகர மேலாளரை நியமிக்கிறது. மேலாளர் பதவியானது, ஒரு நிறுவனத்தின் இயக்குநர்கள் குழுவால் நியமிக்கப்படும் தலைமை நிர்வாக அதிகாரியின் நிலையைப் போன்றது..  

நகர்மன்ற மேலாளருக்கு ஒதுக்கப்படும் சில நிர்வாக அல்லது நிர்வாகக் கடமைகளைத் தவிர, அனைத்து அரசாங்க அதிகாரமும் நகர்மன்றக் குழுவிடம் இருக்கும். இருப்பினும், மேலாளர் எப்போதும் தேர்ந்தெடுக்கப்பட்ட அமைப்பின் விருப்பத்திற்கேற்ப பணியமர்த்தப்படுகிறார். மேலாளரின் செயல்பாடுகள் நகர துணை-விதிகள் அல்லது பிற சட்டத்தால் குறியிடப்பட்ட வடிவத்தில் ஒதுக்கப்படுகிறது. மேலாளரை நகரமன்றக்குழு மூலம் மட்டுமே நீக்கப்பட முடியும்.  
## இதனையும் காண்க
- மேயர்-குழு அரசாங்கம்
- மாநகராட்சி
- நகராட்சி
- பேரூராட்சி
# காஞ்சிலச்சேரி மகா சிவன் கோயில்



**காஞ்சிலச்சேரி மகா சிவன் கோயில்** இந்தியாவின் கேரளாவில் கோழிக்கோடு மாவட்டத்தில் உள்ள செமஞ்சேரி கிராமத்தில் அமைந்துள்ளது.  

கோயிலின் மூலவர் சிவபெருமான் ஆவார். கோயிலின் கருவறை மேற்கு நோக்கி அமைந்துள்ளது. பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. இது கேரளாவில் உள்ள 108 சிவன் கோயில்களில் ஒன்றாகும். இக்கோயில் போகாட் - தோரைக்கடவு சாலையில் பூக்காடு சந்திப்பில் இருந்து 4 கி.மீ. தொலைவில் அமைந்துள்ளது.  

## கதைகளும் நம்பிக்கைகளும்
காஞ்சிலச்சேரி மகா சிவன் கோயில் காஷ்யப முனிவரின் வழிபாட்டிற்காக அர்ப்பணிக்கப்பட்டுள்ளதாகவும், இக்கோயில் சிவபெருமான் உறையும் இடம் என்றும் நம்பப்படுகிறது. ருத்ரா என்பது யாகத்தின் போதைய சிவனின் ஒரு வடிவம் ஆகும். காசி, காஞ்சிபுரம், காஞ்சிரங்காடு மற்றும் காஞ்சிலச்சேரி ஆகிய கோயில்கள் காஞ்சிலச்சேரி சிவன் கோயில் கட்டப்பட்ட காலத்தில் கட்டப்பட்டதாகக் கூறப்படுகிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
- கொல்லம் ராமேஸ்வரம் மகாதேவர் கோவில்
# கட்டகாம்பல் கோயில்



**கட்டகாம்பல் கோயில்** இந்தியாவின் கேரள மாநிலத்தில் திருச்சூர் மாவட்டத்தில் உள்ள கட்டகாம்பல் கிராமத்தில் அமைந்துள்ளது. இக்கோயிலின் மூலவர் சிவன் ஆவார்.  

கோயிலின் கருவறை கிழக்கு நோக்கி அமைந்துள்ளது. இருப்பினும், இக்கோயில் மேற்கு நோக்கிய கருவறையைக் கொண்ட கட்டகாம்பாள் பகவதிக்காக புகழ்பெற்றதாகும். கேரளாவில் உள்ள 108 சிவன் கோவில்களில் இதுவும் ஒன்றாகும். இந்தக் கோயிலானது பரசுராமரால் சிவனுக்காக அமைக்கப்பட்டதாக நம்பப்படுகிறது. கட்டகாம்பால் கோயில் 2000 ஆண்டுகள் பழமை வாய்ந்த கோயிலாகக் கருதப்படுகிறது. இக்கோயில் ஆண்டுதோறும் நடைபெறுகின்ற பூரம் விழாவிற்காக (**கட்டகாம்பாள் பூரம்**) மிகவும் புகழ் பெற்றதாகும். மலையாள மாதமான மேடத்தில் (ஏப்ரல் / மே) பத்து நாட்கள் நடைபெறுகின்ற திருவிழாவானது பூரம் நாளில் (பூரம் நட்சத்திரம்) முடிவடைகிறது. பூரம் திருவிழாவின் முக்கியக் கூறுகளாக காளி - தாரிகா போர் மற்றும் அரக்கன் தரிகாசுரனைக் கொன்ற தாரிகா வதம் ஆகியவை குறிப்பிடப்படுகின்றன.  

## கோயில் கட்டிடக்கலை
இக்கோயில் திருச்சூர் மாவட்டத்தில் உள்ள ஒரு சிறிய தீபகற்பப் பகுதியான கட்டகாம்பல் கிராமத்தில் அமைந்துள்ளது. சுமார் இரண்டு ஏக்கர் நிலப்பரப்பில் உள்ளது. கோயில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் பெறுகின்றன என்று கூறலாம். கோயிலின் முழு வளாகமும் மேற்கு நோக்கி அமைந்துள்ளது.  

## அமைவிடம்
திருச்சூர் மாவட்டம் குன்னம்குளத்தில் கட்டகாம்பல் என்ற இடத்தில் இக்கோயில் அமைந்துள்ளது.
# அபச்சிக்கனள்ளி


**அபச்சிக்கனஹள்ளி** (*Abachikkanahalli*) என்பது இந்தியாவின் தென் மாநிலமான கருநாடகத்தில் உள்ள ஒரு சிற்றூர் ஆகும். இது பெங்களூர் ஊரக மாவட்டத்தின் தேவனஹள்ளி வட்டத்தில் அமைந்துள்ளது.  

## மக்கள்வகைப்பாடு
2011 மக்கள் தொகை கணக்கெடுப்பின்படி, அபச்சிக்கனஹள்ளியின் மக்கள் தொகை 47 ஆகும். இதில் 24 பேர் ஆண்களும், 23 பேர் பெண்களும் ஆவர்.  

## மேலும் பார்க்கவும்

- பெங்களூர் ஊரக மாவட்டம்
- கருநாடகத்தின் மாவட்டங்கள்
# கீழ்த்தளி மகாதேவர் கோயில்



**கீழ்த்தளி மகாதேவா கோயில்,** இந்தியாவின் கேரள மாநிலத்தில் திருச்சூர் மாவட்டத்தில் கொடுங்கல்லூரில் உள்ள, சிவனுக்காக அர்ப்பணிக்கப்பட்ட பழமையான இந்துக் கோயிலாகும்.  

சேர சாம்ராஜ்யத்தின் முக்கியமான கோயில்களில் இதுவும் ஒன்றாகும். பரசுராமர் இங்குள்ள சிவன் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 சிவன் கோயில்களில் ஒன்றாகும். 108 சிவன் கோயில்களில் (1. தளி கோயில், கோழிக்கோடு, 2. கடுத்திருத்தி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தாலிகோட்டா மகாதேவர் கோயில், கோட்டயம்) குறிப்பிடப்பட்டுள்ள நான்கு தளி கோயில்களில் இந்தக் கோயிலும் ஒன்றாகும். இக்கோயில் கீதோளி கோயில் என்றும் அழைக்கப்படுகிறது.  

## வரலாறு
பண்டைய கேரளா மற்றும் அதன் நிர்வாக கட்டமைப்புகளில் தளி எனப்படுகின்ற சில கோயில்களின் அமைப்புகள் காணப்படுகின்றன. கீஹி தளி, அறத்தளி, மேல்தளி, நெடியதளி மற்றும் சிங்புருத்து தளி எனப்படுகின்ற ஐந்து தளிக்கோயில்கள் பண்டைய சேர இராச்சியத்தில் உள்ளன. இந்த கோயில்கள் பண்டைய கேரளாவின் 108 சிவன் கோவில்களில் ஒரு பகுதியாக அமைந்துள்ளன. மேல்தளி கோயிலைப் பற்றி இன்னும் எதுவும் அறியப்படவில்லை.(இது ஆற்றில் இருக்க வாய்ப்பு உண்டு)? திருவஞ்சிக்குளத்திற்கு அருகில் உள்ள கொட்டரித்தி கோயில்களில் அறத்தளி இருப்பதாக நம்பப்படுகிறது.  

## விழா மற்றும் தினசரி பூஜை
இக்கோயிலில் மூன்று கால பூஜைகள் வழக்கமாக நடைபெறுகின்றன. (உஷா பூஜை, நண்பகல் பூஜை மற்றும் அத்தாழ பூஜை). கோயிலில் சிவராத்திரி விழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.  

## கோயில் அமைப்பு
கீழத்தளி மகாதேவர் கோயில் கேரள மாநிலத்தில் உள்ள மிகப்பெரிய சிவலிங்கத்தைக் கொண்ட கோயிலாகும். மைசூர் சுல்தான் திப்புவின் முகாமின்போது அழிக்கப்பட்ட சில இந்துக்கோயில்களில் இதுவும் ஒன்றாகும்.
# அப்பனகுப்பே, பெங்களூர் ஊரகம்


**அப்பனகுப்பே** (*Abbanakuppe*) என்பது இந்தியாவின் தென் மாநிலமான கருநாடகத்தில் உள்ள ஒரு சிற்றூர் ஆகும். இது கருநாடகத்தின், ராமநகர மாவட்டத்தின், ராமநகர வட்டத்தில் அமைந்துள்ளது. இது பிடதி தொழில்துறை பகுதியைக் கொண்டுள்ளது. மேலும் இந்தச் சிற்றூரில் டொயோட்டா கிர்லோஸ்கர் மற்றும் கொக்கக் கோலா தொழிற்சாலைகள் உள்ளன.  

## மேலும் பார்க்கவும்

- பெங்களூர் ஊரக மாவட்டம்
- கருநாடக மாவட்டங்கள்
# சுசாந்தா போர்கோகைன்



**சுசாந்தா போர்கோகைன்** (*Sushanta Borgohain*) இந்தியாவைச் சேர்ந்த ஓர் அரசியல்வாதியாவார். சிவசாகரில் பிறந்த இவர் ஒரு மோட்டார் பந்தய வீரராகவும் அறியப்படுகிறார். வி.கே.வி., திக்பாயில் இவர் ஆரம்பக் கல்வியைப் பெற்றார், பின்னர் தமிழ்நாட்டின் திரிவேணி அகாதமியில் மேல்நிலைக் கல்வியைப் கற்றார். 2021 ஆம் ஆண்டு நடைபெற்ற அசாம் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக தௌரா தொகுதியில் போட்டியிட்டு அசாம் சட்டப் பேரவைக்கு தேர்ந்தெடுக்கப்பட்டார். முன்னதாகவும் 2011 ஆம் ஆண்டு முதல் 2016 ஆம் ஆண்டு வரை இப்பணியில் இருந்தார். ஜூன் 2021 ஆம் ஆண்டு சூன் மாதம் முதல் இந்திய தேசிய காங்கிரசு கட்சியிலிருந்து கட்சியில் உள்ள உள் வேறுபாடுகள் காரணமாக கட்சியை விட்டு விலகினார். அசாம் முதல்வர் இமந்த பிசுவா சர்மா முன்னிலையில் பாரதிய சனதா கட்சியில் இவர் இணைந்தார்.
# அபுல் சக்ரவர்த்தி



**அபுல் சக்ரவர்த்தி** (*Habul Chakraborty*) இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு பிப்ரவரி மாதம் முதல் தேதியன்று பிறந்தார். இந்திய தேசிய காங்கிரசு கட்சியைச் சேர்ந்த இவர் அசாமில் ஒரு தொழிலதிபராகவும் அறியப்பட்டார். அசாம் சட்டமன்றத்தின் சட்டமன்ற உறுப்பினராகவும் இருந்தார்.  

## வாழ்க்கைக் குறிப்பு
அபுல் சக்ரவர்த்தி 1960 ஆம் ஆண்டு பிப்ரவரி மாதம் முதல் தேதியன்று சோனிட்பூரில் உள்ள தெகியாச்சூலியில் திலீப் குமார் சக்ரவர்த்தி மற்றும் சாயா ராணி சக்ரவர்த்திக்கு மகனாகப் பிறந்தார். 2011 ஆம் ஆண்டில் தெகியாச்சூலியிலிருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார்  

சக்ரவர்த்தி 1993 ஆம் ஆண்டு ரூபாலி சக்ரவர்த்தியை திருமணம் செய்து கொண்டார். இவர்களுக்கு ஒரு மகனும் ஒரு மகளும் இருந்தனர்.  

அபுல் சக்கரவர்த்தி 2020 ஆம் ஆண்டு பிப்ரவரி மாதம் 16 ஆம் தேதியன்று தேச்பூர் மருத்துவக் கல்லூரி மற்றும் மருத்துவமனையில் தன்னுடைய 60 ஆவது வயதில் இறந்தார்
# பெலி ராம் தாசு



**பெலி ராம் தாசு** (*Beli Ram Das*) இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு அக்டோபர் மாதம் இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் 1952 ஆம் ஆண்டில் பார்பெட்டா தொகுதியில் இருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். அசாம் மாநிலத்தின் சட்டமன்ற உறுப்பினராகவும் இருந்தார். தமயந்தி என்ற பெண்ணைஇவர் திருமணம் செய்து கொண்டார். இத்தம்பதியருக்கு 2 மகன்களும் 5 மகள்களும் இருந்தனர். 1969 ஆம் ஆண்டு சனவரி மாதம் 14 ஆம் தேதியன்று இவர் இறந்தார்.
# ஒவேரேந்து, குர்னெய் & கூட்டுக்குழுமம்


**ஒவேரேந்து, குர்னெய் & கூட்டுக்குழுமம்** (*Overend, Gurney & Company*) இலண்டனில் அமைந்திருந்த ஒரு மொத்த தள்ளுபடி வங்கியாகும். இது "வங்கியாளர்களின் வங்கி" என அறியப்பட்டிருந்தது. 1866 இல் இவ்வங்கி £11 மில்லியன் (2021 ஆம் ஆண்டில் £1,084 மில்லியனுக்குச் சமம்) கடனுடன் நொடித்துப்போனது. இது திவாலானது வங்கிகளிடையே பீதியை உருவாக்கியது.
# பிபின்பால் தாசு



**பிபின்பால் தாசு** (*Bipinpal Das*) (1923-2005) இந்தியாவைச் சேர்ந்த ஓர் அரசியல்வாதியாவார். 1923-2005 ஆம் ஆண்டு காலத்தில் இவர் வாழ்ந்தார். இந்திய தேசிய காங்கிரசு கட்சியைச் சேர்ந்த இவர் அசாம் மாநிலத்தின் தேச்பூர் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். முன்னதாக இவர் இந்திய நாடாளுமன்றத்தின் மேல்சபையான மாநிலங்களவை உறுப்பினராகவும் இருந்தார். இந்திரா காந்தியின் இரண்டாவது அமைச்சரவையில் மத்திய வெளியுறவுத்துறை துணை அமைச்சராக (இந்தியா) இருந்தார். தர்ராஙு கல்லூரியின் முதல்வராகவும் இவர் இருந்தார்.
# சோன் சே. டெய்லர்

**சோன் சே. டெய்லர்** (*Joan J. Taylor*) (1940 - 24 அக்டோபர் 2019)  பிரித்தானிய தீவுகளின் வரலாற்றுக்கு முந்தைய காலத்தில் நிபுணத்துவம் பெற்ற அமெரிக்க தொல்பொருள் ஆராய்ச்சியாளர் ஆவார். இவர் வெண்கலக் கால தங்க வேலை, குறிப்பாக அவரது 1980 ஆம் ஆண்டு மோனோகிராப் *வெண்கல கால தங்கவேலை பிரித்தானிய தீவுகள் பற்றிய* இவரது பணிக்காக அறியப்பட்டார்.  

அமெரிக்காவில் பிறந்த டெய்லர், கேம்பிரிட்ஜ் பல்கலைக்கழகத்தில் தனது முனைவர் பட்ட ஆய்வை முடித்தார். 1976 ஆம் ஆண்டு லிவர்பூல் பல்கலைக்கழகத்தில் வரலாற்றுக்கு முந்தைய தொல்லியல் துறையில் விரிவுரையாளராக நியமிக்கப்பட்டார். *சோன் டெய்லருக்கான தொல்பொருளியல் கட்டுரைகள் 2012 ஆம் ஆண்டு வெளியிடப்பட்டது.*
# ரங்கல



<templatestyles src="Module:Infobox/styles.css"></templatestyles>  

**ரங்கல** இலங்கையின் மத்திய மாகாணத்தில் கண்டி மாவட்டத்தில் அமைந்துள்ள ஒரு சிறிய கிராமம் ஆகும். இது கண்டிக்கு வடமேற்கே சுமார் இல் நக்கிள்ஸ் பாதுகாக்கப்பட்ட வனப்பகுதியில், கோட்ட கங்கைக்கு அருகில் அமைந்துள்ளது. இது மெடதும்பறை பிரதேச செயலாளர் பிரிவில் அமைந்துள்ளது.
# தியோபில் மீக்

**தியோபில் சேம்சு மீக்** (*Theophile James Meek***)** (1881-1966) என்ற தொராண்டோ பல்கலைக்கழக அறிஞர் தொல்பொருளியல் மீது பரவலாக கட்டுரைகளை வெளியிட்டார். இவர் டபிள்யூ.எம். எப். ஆல்பிரைட், பாலஸ்தீனம் மற்றும் எகிப்து ஆகிய இரு நாடுகளின் தொல்லியல் தொடர்பான பாடங்களில் பிரித்தானிக்கா கலைக்களஞ்சியத்திற்கு அடிக்கடி பங்களிப்பாளராக இருந்தார். எகிப்தின் காலவரிசையை உருவாக்குவதில் ஒரு பங்கைக் இக்கலைக்களஞ்சியம் கொண்டிருந்தது. விரைவில் அறிஞர்கள் மத்தியில் நடைமுறையில் உள்ள முக்கிய காலவரிசையாக இக்கலைக்களஞ்சியம் மாறியது. மேலும் இன்றும் அமெரிக்கானா கலைக்களஞ்சியம் இவற்றை ஆதரிக்கிறது. மிக சமீபத்தில், பிரிட்டானிக்கா இதன் தேதிகளை தற்போது ஓரளவு குறைத்துள்ளது. மன்ப்ரெட் பீடாக் என்ற ஒரு சிறந்த எகிப்தியவியல் அறிஞர் இவற்றை பின்னர் வைக்கிறார்.  

*கீப்ரு ஆரிசின்சு* என்ற புத்தகத்தில், பாலத்தீனத்தின் வெற்றி இரண்டு கட்டங்களில் நிகழ்ந்தது என்று இவர் பரிந்துரைத்தார். முதலாவது கிமு 1400 ஆம் நூற்றாண்டில் காணப்பட்ட மத்திய மலைப்பகுதிகளின் குடியேற்றத்தால் பிரதிநிதித்துவப்படுத்தப்பட்டது. இரண்டாவது " யோசுவா " நகரங்களின் வெற்றிகளில் தொல்பொருள் ரீதியாகக் காணப்பட்டது. பின்னர் சுமார் 1250 நாட்களில் தேதியிட்டது. டெபோராவின் பாடல் ( நீதிபதிகள் அத்தியாயம் 5) மூன்று யூத பிரதேச பழங்குடியினரை அறிந்திருப்பதாகத் தெரியவில்லை. ஆனால் யோசுவாவின் ஆரம்ப கட்டங்கள் தெரியும். மேலும் அவை காலப்போக்கில் மாற்றப்பட்டிருக்கலாம் என்று அவர் சுட்டிக்காட்டினார்.  

பாபிலோனிய கருவுறுதல் கட்டுக்கதையுடன் "பாடல்களின் பாடல்" (" சாலமன் பாடல் " என்று அழைக்கப்படும்) குறிப்பிடத்தக்க ஒற்றுமைகள் இருப்பதாக இவர் பரிந்துரைத்ததற்காக பரவலாக மேற்கோள் காட்டப்படுகிறார்.
# தம்பதெனிய


**தம்பதெனிய **(*Dambadeniya*) என்பது இலங்கையின் வடமேல் மாகாணத்தில் (வயம்ப) குருணாகல் - நீர்கொழும்பு பிரதான வீதியில் அமைந்துள்ள ஒரு பாழடைந்த புராதன நகரமாகும். இது 13 ஆம் நூற்றாண்டின் நடுப்பகுதியில் இலங்கையின் தலைநகராக செயல்பட்டது. தம்பதெனியாவின் பெரும்பகுதி இன்னும் ஒரு பெரிய அரணான பாறையில் புதைந்து கிடக்கிறது. வடமேற்கு மாகாணத்தின் இன்றைய தலைநகரான குருணாகலிலிருந்து 31 கி.மீ. தொலைவில் தம்பதெனியா அமைந்துள்ளது. தம்பதெனியா கிரியுல்லவிலிருந்து 4 கிலோமீற்றர் தொலைவில் அமைந்துள்ளது.  

## வரலாறு
குருணாகலில் இருந்து தென்மேற்கே சுமார் 30 கி.மீ தொலைவில் உள்ள தம்பதெனிய, 13 ஆம் நூற்றாண்டின் நடுப்பகுதியில் முக்கியத்துவம் பெற்றிருந்தது. இது மூன்றாம் விஜயபாகு (1232-36) என்ற அரசரால் இலங்கை இராச்சியத்தின் தலைநகராகத் தேர்ந்தெடுக்கப்பட்டது. எதிரிகளின் படையெடுப்பு காரணமாக பொலன்னறுவை தலைநகராக மாற்றியது. தம்பதெனிய வம்சத்தின் மன்னன் விஜயபாகு படையெடுப்பாளர்களுடன் போரிட்டு தம்பதெனியாவை நிறுவினார். தம்பதெனிய பாறையின் உச்சியில் கோட்டைகளையும் உறுதியான சுவர்களையும் வாயில்களையும் கட்டினார். அரச அரண்மனையைச் சுற்றி அகழி, சதுப்பு நிலம் மற்றும் அரண்களால் நகரம் பாதுகாப்பாக இருந்தது. இரண்டாம் பராக்கிரமபாகுவின் (1236-70) ஆட்சியின் போது, தம்பதெனிய அதன் மகிமையின் உச்சத்தை அடைந்தது. இரண்டாம் பராக்கிரமபாகுவின் கவிதைப் படைப்புகளான "கவிசிலுமின" மற்றும் "விசுத்தி மார்க சன்னாச" ஆகியவை சிங்கள இலக்கியத்திற்கு ஒரு திருப்புமுனையை அளித்தன. சிங்கள இலக்கியம் ஓவியங்களுடனோ, எழுத்து வடிவங்களுடனோ மட்டுப்படுத்தப்படாமல் இருப்பதற்கு தம்பதெனியா காலமே காரணம்.  

## சுற்றுச்சூழல்
மீதமுள்ள அரண்மனை மைதானத்தின் இடிபாடுகள், அடித்தளங்கள் இன்றும் காணப்படுகின்றன. அகழ்வாராய்ச்சியில் புத்தரின் புனிதப்பல், அரச அரண்மனை, தோட்டங்கள், அகழிகள் மற்றும் நகரச் சுவர்கள் ஆகியவற்றின் எச்சங்கள் கண்டுபிடிக்கப்பட்டுள்ளன. இரண்டு அடுக்குகளைக் கொண்ட பல்லக்குக் கோயிலில் புத்தர் உருவங்கள் உள்ளன. இது விஜயசுந்தரராமையா என அடையாளம் காணப்பட்டுள்ளது. இது 18 ஆம் நூற்றாண்டைச் சேர்ந்த சில சுவாரசியமான சுவர் ஓவியங்களையும் கொண்டுள்ளது.  

## மேலும் பார்க்கவும்

- தம்பதெனிய அரசு
# சாண்டோர் போகோனி

**சாண்டர் பொகோனி** (17 மார்ச் 1926 - 25 டிசம்பர் 1994) அங்கேரிய நாட்டினைச் சேர்ந்த தொல்பொருள் ஆராய்ச்சியாளர் ஆவார். இவர் விலங்கியல் மற்றும் தொல்லியலில் மனித குடியிருப்புகளுடன் தொடர்புடைய விலங்குகளின் எச்சங்கள் பற்றிய ஆய்வில் நிபுணத்துவம் பெற்றவர் ஆவார். மனித வரலாற்றில் குதிரைகளின் வளர்ப்பு மற்றும் பரவலில் இவர் குறிப்பாக ஆர்வமாக இருந்தார்.  

பொகோனி அங்கேரி மற்றும் ருமேனியா எல்லையில் வல்லசில் பிறந்தார். டெப்ரசன் என்ற தீவின் உள்ளடக்கத்திற்கு சென்றார். 1944 ஆம் ஆண்டு புடாபெசுட் பல்கலைக்கழகத்திற்குச் சென்று கால்நடை மருத்துவம் படித்து 1950 ஆம் ஆண்டு பட்டம் பெற்றார். பின்னர் புடாபெசுடில் உள்ள தேசிய அருங்காட்சியகத்தில் தொல்லியல் துறையின் கண்காணிப்பாளராக ஆனார். இவர் தொல்லியல் பொருட்களை ஆய்வு செய்யத் தொடங்கினார். 1966 ஆம் ஆண்டு அவர் தனது அறிவியல் வேட்பாளரை பாதுகாத்து 1969 ஆம் ஆண்டு முனைவர் பட்டம் பெற்றார். 1973 ஆம் ஆண்டு இவர் அங்கேரிய அறிவியல் அகாடமியில் உள்ள தொல்பொருள் நிறுவனத்தில் சேர்ந்தார். 1979 ஆம் ஆண்டு அந்நிறுவனத்தின் இயக்குநரானார். 11 மோனோகிராப்கள் மற்றும் பல பிற படைப்புகளை முதன்மையாக விலங்குகளின் எச்சங்கள் மற்றும் தொல்பொருளியலில் அவற்றின் விளக்கம் ஆகியவற்றை வெளியிட்டார். 1951 ஆம் ஆண்டு முதல் 1984 ஆம் ஆண்டு வரை புடாபெசுட் பல்கலைக்கழகத்தில் கெளரவ பேராசிரியராக கற்பித்தல் பணியில் இருந்தார்
# நந்திதா தாசு (அரசியல்வாதி)



**நந்திதா தாசு** (*Nandita Das (politician*)) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு அக்டோபர் மாதம் 23 ஆம் தேதியன்று இவர் பிறந்தார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார், இரண்டு முறை அசாம் மாநில சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு மற்றும் 2021 ஆம் ஆண்டுகளில் நடைபெற்ற சட்டமன்றத் தேர்தல்களில் போகோ தொகுதியில் வெற்றி பெற்றார்.  

2019 ஆம் ஆண்டு சனவரி மாதம் 3 ஆம் தேதியன்று அசாம் பிரதேச மகிளா காங்கிரசு கட்சியின் தலைவராக நந்திதா தாசு நியமிக்கப்பட்டார்
# டைனா மன்னே

**டைனா மன்னே (***Tiina Manne***)** தொல்பொருள் ஆய்வாளர் மற்றும் விலங்கியல் ஆய்வாளர் ஆவார். இவர் குயின்சுலாந்து பல்கலைக்கழகத்தில் மூத்த விரிவுரையாளர் ஆக பணியாற்றுகிறார்.  

## சுயசரிதை
சமன்னே 1997 ஆம் ஆண்டு சேம்ஸ் குக் பல்கலைக்கழகத்தில் தொல்லியல் மற்றும் விலங்கியல் துறையில் இளம் அறிவியல் முடித்தார். மியாமி பல்கலைக்கழகத்தில் கடல் புவியியலில் முதுகலை அறிவியல் பட்டம் பெற்றார். அரிசோனா பல்கலைக்கழகத்தில் மானிடவியலில் முனைவர் பட்டம் பெற்றுள்ளார். இவரது ஆராய்ச்சி விலங்குகளின் கூட்டங்கள் மற்றும் ஆத்திரேலியாவின் ஆரம்பகால மக்கள் மீது கவனம் செலுத்துகிறது.சனவரி 2020 ஆம் ஆண்டு, வழக்கத்திற்கு மாறாக தீவிரமான 2019-20 ஆத்திரேலிய புதர்த்தீ பருவநிலை ஆத்திரேலியா முழுவதும் ஆயிரக்கணக்கான பழங்குடியின தளங்களை சேதப்படுத்தியிருக்கலாம் என்று எச்சரித்தார்.  

மன்னே ஆத்திரேலிய தொல்பொருள் சங்கத்தின் தலைவர் ஆனார். இவர் 2021 ஆம் ஆண்டு மார்ச் மாதம் 25 ஆம் தேதியன்று இலண்டனின் பழங்காலச் சங்கத்தின் உறுப்பினராகத் தேர்ந்தெடுக்கப்பட்டார்.  

## வெளியீடுகளைத் தேர்ந்தெடுக்கவும்

- பாசியாகோ, அட்ரியானா, உர்வின், கிறிசு மற்றும் மன்னே, டைனா. 2020. "பப்புவான் வளைகுடாவில் (பப்புவா நியூ கினியா) ஒரோகோலோ விரிகுடாவில் இருந்து வேலை செய்த எலும்பு மற்றும் பற்கள்". *ஆத்திரேலிய தொல்லியல்*, 86 (3), 1–12. .
- பைர்ன், சே, டூலி, டாம், மன்னே, டைனா, பேட்டர்சன், அலிசுடர் மற்றும் டாட்-சரௌட், எமிலி. 2019. "தீவு உயிர்வாழ்வு: வடமேற்கு ஆத்திரேலியாவின் பாரோ தீவில் காலனித்துவ கால நிகழ்வுகளுக்கான மானுடவியல் மற்றும் தொல்பொருள் சான்றுகள்". *ஓசியானியாவில் தொல்லியல்*, 55 (1) ஆர்கோ.5202, 15–32.Doi (identifier) <span>:</span> 10.1002/arco.5202 .
- மன்னே, டைனா. 2012. "வேல் போய்: 10,000 ஆண்டுகள் அப்பர் பேலியோலிதிக் எலும்பு கொதிநிலை". சாரா ஆர். கிராப் மற்றும் என்ரிக் ரோட்ரிக்சு-அலெக்ரியாவில் (பதிப்பு), *சமையல் கலை* . கொலராடோ பல்கலைக்கழக அச்சகம். 173–199.
- மன்னே, டைனா, காசுகல்கீரா, சோவோ, எவோரா, மெரினா, மர்ரேரோசு, சோவோ மற்றும் பிச்சோ, நுனோ. 2012. "தென்மேற்கு போர்த்துகலில் உள்ள அப்பர் பேலியோலிதிக் தளமான வேல் போயியில் தீவிர வாழ்வாதார நடைமுறைகள்". *குவாட்டர்னரி இன்டர்நேசனல்*, 264, 83–99. Doi (identifier) <span>:</span> 10.1016/j.quaint.2012.02.026